Eskom dreig om krag in Vrystaat te snyEskom dreig glo om elektrisiteitstoevoer na sommige munisipaliteite in die Vrystaat, wat die kragvoorsiener miljoene rande skuld, af te sny, het RSG Vrydag berig. Die munisipaliteite wat hierdeur geraak word, is onder andere die Maluti-A Phofung-munisipaliteit wat gebiede soos QwaQwa, Kestell, Harrismith en Phuthaditjhba insluit. Die munisipaliteit skuld na wat berig word R200 miljoen. Die Ngwathe-munisipaliteit wat Parys, Heilbron, Koppies en Edenville insluit, skuld sowat R190 miljoen. Die spertyd vir betaling is 4 Desember. Bron: RSG